অপরাধ বিশেষজ্ঞদের প্রশ্ন, প্রায় ৩৭ দিন আগে রাজধানী ঢাকার অদূরে নারায়ণগঞ্জের রূপগঞ্জ পূর্বাচলে থেকে তিন বন্ধুর লাশ উদ্ধার করেছিল আইনশৃঙ্খলা বাহিনী। তিন যুবক হত্যাকা-ে কারা ঘাতক, কেন খুন করা হয়েছে, কোথায় খুন হয়েছে, কিভাবে খুন হলো তা এখনও শনাক্ত করতে পারেনি আইনশৃঙ্খলা বাহিনী। আবারও ৩৭ দিনের ব্যবধানে নারায়ণগঞ্জের আড়াইহাজার ও রাজধানীর তুরাগ থেকে ছয়জনের লাশ পাওয়া যাওয়ার পর প্রশ্ন উঠেছে, এই ছয়জনকে মারল কারা? কেন, কী কারণে কারা তাদের টার্গেট করেছিল ? একের পর এক গুলিবিদ্ধ লাশ উদ্ধারের ঘটনায় জনমনে অজানা আতঙ্ক ও ভীতি ছড়াচ্ছে। জড়িতদের শনাক্ত করতে না পারায় দীর্ঘ হচ্ছে রহস্যের জাল। বাড়ছে উদ্বেগ-উৎকণ্ঠা। নারায়ণগঞ্জের আড়াইহাজারে উদ্ধার করা ৪ লাশের পরিচয় মিলেছে, যাতে তারা কেউই তেমন ধানাঢ্য বা উচ্চবিত্ত পরিবারের সদস্য না। অনেকটা দিন মজুর নি¤œবিত্ত শ্রেণীর খেটে খাওয়া চার জনের লাশ উদ্ধারের ঘটনায় নানা প্রশ্ন দেখা দিয়েছে। এদিকে, ঢাকা থেকে উদ্ধার দুই লাশে পচনের কারণে শরীরে গুলির চিহ্ন রয়েছে কি-না তা শনাক্ত করা যায়নি।